Meclîsê Temsîlkaran o ke Demokratî tede zêde yê di madeyê ezilkerdişî yê Trumpî yê ke ''wezîfeyê xo baş nêard ca'' û '' sazkarîya kongre asteng kerde'' ra yenê meydan ameyî qebulkerdene. Raydayîş de 197 rayê 'ney'î 3u 230 rayê 'heya' vejîyayî.
Dosyaya Trumpî ameye erşawitene Senato û yeno vatene ke Komarpawitoxî zaf ê dosya Senato ra derbaz nêbo. Tarîxê DYA de derheqê serekanê verênan Andrew Johnson û Bill Clîntonî de zî Meclîsê Temsîlkran de bira winasêne amebî girewtene.
Eşkerayîya Qesra Sipîye de derheqê bire de ame vatene 'şerm a'. Eşkerayîye de ame vatene ke roniştişê ezilkerdişî yê Komîteyanê Îstîxbaratî û Edaletî yê Meclîsê Temsîlkaran de heqê qiseykerdişî nêam dayene Trumpî û proses sey 'rezîlîye' ame namekerdene.
